Γιάννης Παπαδόπουλος (δημοσιογράφος)

Ο Γιάννης Παπαδόπουλος είναι δημοσιογράφος.
Γεννήθηκε στην Αθήνα. 

Έχει σπουδάσει Kλασσική Φιλολογία στη Φιλοσοφική Σχολή Αθηνών, Πολιτικές Επιστήμες και Διεθνείς Σχέσεις στο London Schools of Economics (BSc), International Βusiness Αdministration στο SOAS University of London (MSc) και Μέσα Ενημέρωσης και Επικοινωνία στο University of Leicester (PhD candidate). Ξεκίνησε τη δημοσιογραφική του σταδιοδρομία, σε νεαρή ηλικία, στην εφημερίδα «Αθλητική Ηχώ» και στη συνέχεια εργάσθηκε ως ρεπόρτερ, συντάκτης επί της ύλης, κοινοβουλευτικός, διπλωματικός και πολιτικός συντάκτης, αρχισυντάκτης καθώς και διευθντής στις εφημερίδες «Ειδήσεις», «Ελεύθερος Τύπος», «Πρώτη», «Απογευματινή», "Απογευματινή της Κυριακής", "Realnews", "Αγορά". Επίσης, ως παρουσιαστής  δελτίων ειδήσεων και ενημερωτικών εκπομπών στην ΕΡΤ2, στην  ΕΡΤ1, στον ΑΝΤ1, στον Alpha, στον Real Fm, στο Blue Sky, στο Open, στο ΣΚΑΪ και στον ΣΚΑΪ 100.3. Στο πλαίσιο δημοσιογραφικών αποστολών, έχει επισκεφθεί περισσότερες από 35 χώρες στην Ευρώπη, την Ασία, την Αφρική, την Αυστραλία και τη Βόρειο Αμερική. Έχει καλύψει πολυάριθμες Συνόδους Κορυφής της Ε.Ε. και του ΝΑΤΟ. Εχει διατελέσει στέλεχος του Γραφείου Τύπου της Προεδρίας της Δημοκρατίας επί θητείας Στεφανόπουλου, Παπούλια, Παυλόπουλου. Είναι μέλος της Ένωσης Συντακτών Ημερησίων Εφημερίδων Αθηνών (ΕΣΗΕΑ) και της 'Eνωσης Ευρωπαίων Διευθυντών Επικοινωνίας (European Association of Communication Directors). Τώρα εργάζεται ως δημοσιογράφος στο τηλεοπτικό σταθμό ΣΚΑΪ και παρουσιάζει το κεντρικό δελτίο ειδήσεων του τηλεοπτικού σταθμού τα Σαββατοκύριακα και τις αργίες. Η καταγωγή του είναι από την Ελατού της ορεινής Ναυπακτίας.

Παραπομπές 

Έλληνες δημοσιογράφοι